Държавен вестник, бр. 46, 2022 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  46
обучение за придобиване на професионална 
квалификация „одитор по пътна безопасност“, 
както и за преминалите периодични курсове 
за допълнително обучение по ал. 1.
Чл. 41. (1) Одит за пътна безопасност може 
да се извършва и от лице, представило заверено 
копие от документ, удостоверяващ правото 
да се извършва такава дейност, издаден от 
компетентен орган на държава – членка на 
Европейския съюз, или на държава – страна 
по споразумението за Европейското иконо­
мическо пространство, или на Конфедерация 
Швейцария след вписване в регистъра по 
чл. 36з1, ал. 1 от Закона за пътищата.
(2) Лицата по ал. 1 представят пред пред­
седателя на Държавна агенция „Безопасност 
на движението по пътищата“ доказателства 
относно компетентността на органа, издал 
документа, удостоверяващ правото да се из­
вършва одитна дейност.
(3) Документът по ал. 1, удостоверяващ 
правото да се извършва одит за пътна без­
опасност, се предоставя на председателя на 
Държавна агенция „Безопасност на движени­
ето по пътищата“, който може да проверява 
дали същият е издаден от компетентен орган 
на държава – членка на Европейския съюз, 
или на държава – страна по споразумението 
за Европейското икономическо пространство, 
или на Конфедерация Швейцария.
Раздел II
Застраховане на професионалната отговорност 
на одитора по пътна безопасност
Чл. 42. (1) При извършването на дейността 
си одиторът по пътна безопасност застрахова 
професионалната си отговорност за вреди, 
причинени на участници в строителството 
и/или на трети лица, вследствие на неправо­
мерни действия или бездействия при или по 
повод изпълнение на задълженията му.
(2) Застрахователният договор за задължи­
телна застраховка „Професионална отговор­
ност“ по чл. 36ж, ал. 1 от Закона за пътищата 
покрива отговорността на застрахования само 
за имуществени и неимуществени вреди, 
които са причинени от него при извършване 
на професионалната му дейност като одитор 
по пътна безопасност на територията на Ре­
публика България и са пряк и непосредствен 
резултат от застрахователното събитие, осъ­
ществило се на тази територия. 
Чл. 43. (1) Застрахователно събитие по 
застраховката е настъпването на вредоносния 
резултат, за който е отговорен застраховани­
ят, като правата и задълженията във връзка 
с настъпило застрахователно събитие по 
задължителната застраховка се погасяват с 
изтичането на давността по чл. 378 от Кодекса 
за застраховането. 
(2) Вредите се покриват от застрахователя, 
чиято застраховка е била валидно сключена, 
действаща и с покритие на отговорността на 
застрахования през периода, включващ мо­
мента на осъществяване на застрахователното 
събитие. 
Чл. 44. Застрахователният договор за 
застраховката по чл. 36ж, ал. 1 от Закона 
за пътищата се сключва най-малко при ли­
митите за отговорност по чл. 45 и за срок 
не по-малък от една година, като следва да 
се сключва и/или подновява ежегодно, по 
съгласие с лицензиран застраховател с пра­
во да извършва дейност на територията на 
Република България. 
Чл. 45. (1) Минималните застрахователни 
суми, представляващи лимити на отговорност 
по застраховката, се определят, както следва: 
1. лимит на отговорност за едно застрахо­
вателно събитие в размер на 5 хиляди лева, 
представляващ горната граница (лимит) на 
отговорността на застрахователя по застра­
ховката за едно застрахователно събитие;
2. агрегатен лимит в размер на 20 хиляди 
лева, представляващ горната граница (лимит) 
на отговорността на застрахователя по застра­
ховката за всички застрахователни събития 
през периода на застраховката, но за период 
не по-малък от една година.
(2) Застрахователят покрива отговорността 
на застрахованите в границите на определените 
в договорите застрахователни суми (лимити 
на отговорност), но най-малко до размера на 
минималните лимити на отговорност, посо­
чени в ал. 1.
Чл. 46. (1) Застраховката не покрива из­
плащането на обезщетения за вреди, произ­
тичащи от:
1. война или тероризъм;
2. пряко или косвено действие на йонизи­
раща радиация или радиационно замърсяване;
3. неправомерно използване на запалими 
или взривни материали;
4. административни наказания, глоби, 
санкции и/или неустойки, в това число, но 
не само, наложени на и/или дължими от 
застрахованите лица.
(2) Посочените в ал. 1 рискове се изключ­
ват изрично от покритието по застраховката 
по чл. 36ж, ал. 1 от Закона за пътищата, 
като застрахователят по сключения за тази 
застраховка застрахователен договор не дължи 
застрахователно обезщетение и не носи отго­
ворност за вредите от тяхното осъществяване 
независимо от това каква е причината или 
кой е техният причинител. 
(3) Застраховката за професионална отго­
ворност не покрива вредите от неизпълнение 
или неточно изпълнение на договори, склю­
чени от одитора по пътна безопасност, чиято 
професионална отговорност е застрахована, 
включително санкции, неустойки и/или други.